Robin Punavaara

**Varoitus: artikkeli sisältää mainintoja henkisestä, fyysisestä ja seksuaalisesta väkivallasta**

**Robin Punavaara** oli Heinolan pormestari ja Laura Punavaaran aviomies, jonka Riitasointu surmasi. Sarjan keskeneräinen toinen osa on kerrottu osittain hänen näkökulmastaan.

## Persoona

Robinilla on huono huumorintaju ja hän heittelee jatkuvasti omasta mielestään mahtavia letkautuksia, jotka saavat muut lähinnä pyörittelemään silmiään. Hän on äärimmäisen riippuvainen muiden hyväksynnästä, oli kyseessä sitten hänen kansansa, vaimonsa tai ystävänsä. Robin onkin yleisesti ystävällinen ihmisille ja pyrkii miellyttämään varsinkin lähipiiriään. Hän on epävarma itsestään, hajamielinen ja sosiaalisesti kömpelö. Kaikki tämä saa hänet vaikuttamaan vaarattomalta.

Robin on hallitsijana aikaansaamaton. Hän näkee toimintansa ja maansa vääryydet, mutta ei tee niille mitään. Hän ei uskalla puuttua maansa korruptioon, hyötyyhän hänen lähipiirinsä siitä suunnattomasti. Eikä Robin halua ystäviensä vihoja niskaansa. Hän valitsee siis potea huonoa omatuntoa valinnoistaan.

Robinilla on taipuvaisuutta arvaamattomaan käytökseen ja väkivaltaisuuteen. Hän on äärimmäisen tunteellinen, eikä osaa hallita purkauksiaan. Robin pyrkii alitajuisesti näyttää paremmalta manipuloimalla ja alistamalla läheisiään, mikäli pystyy niin tekemään. Hänellä on voimakas empatiakyky ja tuntee häpeää ja tuskaa toimistaan, mutta ei osaa tai halua lopettaa.

## Ulkonäkö

Robin on valkoihoinen, laiha keski-ikäinen mies, jolla on tummat silmät ja hiukset. Nuorempana häntä pidettiin komeana, mutta vuosien stressi ja alkoholin käyttö on jättänyt jälkensä. Robinin posket ovat lommolla, naama sängen peitossa ja hiukset sekaisin. Hän pukeutuu villapaitoihin, virallisemmissa tilaisuuksissa kauluspaitoihin ja toisinaan pukuun. Hän loukkasi kätensä lyödessään nyrkillään Bertan työhuoneen seinää ja hänen kädessään onkin pitkään kipsi.

## Taidot ja harrastukset

Robin harrasti nuorempana mm. kalastusta ja suunnistusta.

## Suhteet

### Laura Punavaara

Laura on Robinin vaimo. Heidän suhteensa vaikuttaa välillä kiviseltä, sillä he riitelevät salassa ja Myräkkä kuulee huhuja, joiden mukaan Robin pettäisi Lauraa Bertan kanssa. Robinin kuoltua paljastuu, että hän löi vaimoaan. Hän myös tiesi, ettei Laura voinut saada lapsia ja tiesi vaimonsa salaavan asian häneltä, joten päätyi painostamaan häntä seksiin käyttäen lapsen hankkimista tekosyynä.

Robin osoitti useampaan otteeseen katumusta, välillä suoraan Lauralle, välillä suhteen ulkopuolisille. Hän ei kuitenkaan koskaan todella kohdannut tekojaan ja hänen osoittamansa katumus on äärimmäisen manipuloivaa.

### Berta Aarniotaival

*“Robin oli koko elämäni. Huonoimmalla mahdollisella tavalla”*

*-Berta, Jänis, joka löysi hampaansa*

Berta on Robinin lapsuudenystävä ja Lauran tavoin Robinin pahoinpitelyn uhri. Hän suhtautuu Robiniin avoimen vihamielisesti, vaikka Robin yrittääkin tehdä sovintoa. Tai niin mies ainakin väittää itselleen. Robinin ja Bertan piti aikoinaan mennä naimisiin, sillä he molemmat halusivat lapsia, mutta Robin perääntyi, koska tajusi Bertan tekevän hallaa hänen maineelleen. Hän hyväksikäytti jatkuvasti Bertan autismista johtuvia piirteitä ja kohtelee häntä kuin lasta. Berta luotti Robiniin sokeasti hyvin pitkään ja päätyi paljastamaan hänelle, ettei Laura voinut saada lapsia, koska ei halunnut Robinin päätyvän onnettomaan avioliittoon. Robin Heidän välinsä katkesivat lopullisesti, kun Berta sai tietää Robinin lyöneen Lauraa.

### Henri Järvenpää

Järvenpää on Robinin lapsuudenystävä, jota Robin ihailee suuresti. Robin on aina tuntenut sekä olevansa huonompi kuin Järvenpää (ei yhtä maskuliininen, ei yhtä vahva, ei yhtä viehättävä), että parempi kuin Järvenpää (kohtelee naisia paremmin, ei ole vain kiinnostunut seksistä yms.). Hän tarvitsee ystävänsä hyväksyntää niin paljon, että se vaikuttaa hänen kykyynsä olla pormestari.

### Myräkkä

Myräkkä on Bertan avustaja, johon Robin kiinnittää huomiota, koska Myräkkä on muuhun Kaupungintaloon verrattuna nuori, eloisa ja huumorintajuinen. Robin on myös vaikuttunut Myräkän (valheellisesta) menneisyydestä palkkionmetsästäjänä. Robin ja Myräkkä juovat kahdestaan ja tilanteesta tulee nopeasti Myräkälle epämukava. Robin saa raivokohtauksen humalassa ja pakottaa Myräkän juomaan lisää, kunnes Myräkän onnistuu livahtaa pois. Seuraavana päivänä Berta sekä sanoi Myräkälle, ettei ole hänen työnsä viettää aikaa Robinin kanssa, että käski Robinia pysymään kaukana avustajastaan. Sen jälkeen Myräkkä ja Robin eivät juuri vietä aikaa yhdessä. Myräkkää syytetään Robinin kuolemasta.

### Riitasointu

Riitasointu on nuori nainen, jonka ystävä oli tullut poliisien pahoinpitelemäksi. Riitasointu kääntyi Robinin puoleen, mutta Robin kieltäytyi puuttumasta asiaan, koska ei halunnut astua Järvenpään varpaille. Kun Riitasointu suuttui, Robin yritti lyödä häntä lasipullolla ja kutsui vartijan viemään hänet pois. Myöhemmin Riitasointu palasi väittäen, että hänellä on tietoa korkea-arvoisesta henkilöstä, joka suunnittelee Robinin murhaa. Riitasointu yritti vaihtaa tietoa pormestarin apuun, mutta Robin tajusi kyseisen henkilön olevan Berta ja sai hermoromahduksen. Hän yritti ampua itsensä ja kävi Riitasoinnun kimppuun, kun nainen yritti estää häntä. Lopulta Riitasointu ampui Robinia rintaan. Robinin viimeinen teko oli pelastaa Riitasoinnun henki käskemällä kaikki ulos Kaupungintalolta, jotta nainen voisi paeta. Kenties se oli hänen yrityksensä hyvittää asioita. Huono yritys, jonka hän pilasi välittömästi yrittämällä pitää Riitasointua kädestä ja suuttumalla, kun nainen ei suostunut.

## Sukupuoli ja seksuaalisuus

Robin on cis mies (he/him), alloromanttinen alloseksuaali ja hetero. Robin on äärimmäisen epävarma omasta seksuaalisuudestaan ja maskuliinisuudestaan ja kokeekin esimerkiksi Bertan sukupuolen uhkana.

## Kansalaisuus

Robin syntyi Heinolassa ja eli koko elämänsä Heinolan kansalaisena.